Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaisislamistit ampuivat jälleen kaksi rakettia Gazasta -
kohti Etelä-Israelin asutuskeskuksia.
EU-maiden ulkoministerit ilmoittivat, etteivät he kannata Trumpin päätöstä -
tunnustaa Jerusalem Israelin pääkaupungiksi.
Pääministeri Netanjahu kehuu Israelin ja Euroopan turvallisuusyhteistyötä, -
joka hänen mukaansa "pelastaa lukemattomia ihmishenkiä".
Palestiinalaisislamistit ovat jälleen ampuneet kaksi rakettia Gazasta -
kohti Etelä-Israelin asutuskeskuksia.
Yksi raketti räjähti maastossa Eshkolin kunnassa.
Toisen raketin pysäytti Iron Dome -ohjuspuolustusjärjestelmä -
Ashkelonin kaupungin yllä. Vahingoilta ja vammoilta vältyttiin.
Vastauksena rakettituleen Israelin ilmavoimat teki iskun -
useisiin Hamasin militanttikohteisiin eri puolella Gazan kaistaletta.
Israelin puolustusvoimat sanoi lausunnossaan pitävänsä Hamasia -
yksinomaisessa vastuussa Gazasta tulevista hyökkäyksistä.
Se sanoi suojelevansa kaikin keinoin Israelin kansalaisia ja suvereniteettia.
Eräs korkea-arvoinen puolustus- viranomainen sanoi TV7:lle, -
että vastoin palestiinalaisten väitteitä satunnainen rakettituli Gazasta -
kohti juutalaisvaltiota ei johdu USA:n Jerusalem-päätöksestä.
Pikemminkin syynä ovat Israelin puolustusvoimien operaatiot, -
joissa on onnistuttu löytämään ja tuhoamaan terroritunnelit, -
joita islamistijärjestöt ovat kaivaneet tarkoituksenaan tunkeutua Israeliin.
Näin Gazan islamistit ovat ahtaalla, -
koska tunneleita ei enää pystytä hyödyntämään tuhotarkoitukseen.
Muutama päivä ennen viranomaisen lausuntoa -
puolustusvoimat ilmoitti löytäneensä ja tuhonneensa -
jälleen uuden merkittävän hyökkäystunnelin Gazan rajalta.
Puolustusvoimien mukaan sitä oli kaivamassa Hamas -
ja se ulottui satoja metrejä Israelin puolelle.
Sotilasviranomaiset sanovat, että uusi maanalainen tutkajärjestelmä, -
joka on osa uutta rakenteilla olevaa Gazan rajamuuria, -
takaa Israelille etulyöntiaseman sen pyrkiessä etsimään ja tuhoamaan -
tunneleita, joita rakennetaan, jotta päästäisiin tunkeutumaan Israeliin.
Tunneli- ja rakettiuhka kohdistuu usein rajakunta Eshkoliin.
Kunnanjohtaja antoi tunnustusta puolustusvoimien operaatiolle.
Hänen mukaansa se vahvisti kuntalaisten turvallisuudentunnetta.
On ilo kertoa kuntalaisille ja kaikille, että puolustusvoimat onnistui taas.
Nyt se havaitsi tunnelin etukäteen uuden teknologiansa avulla.
Jokaisen tunnelin löytymisen myötä turvallisuudentunteemme vahvistuu.
Palestiinalaiset protestoivat yhä presidentti Trumpin päätöstä -
tunnustaa Jerusalem Israelin pääkaupungiksi.
Gaza Cityssä sadat naiset marssivat kädessään aseet sekä kyltit, -
joissa he lupasivat uhrautua al-Aksan moskeijan puolesta Jerusalemissa.
Ramallahin lähistöllä kymmenet palestiinalaiset -
heittelivät kiviä ja palavia renkaita Israelin rajapoliiseja kohti.
Poliisi hajotti väkijoukon.
Jerusalemissa palestiinalaisaktivisteja kokoontui USA:n konsulaatin eteen.
Heidän sanomansa oli: "Jerusalem on aina oleva osa palestiinalaisvaltiota."
Lähetämme Yhdysvalloille ja koko maailmalle sanoman, -
että Jerusalem on osa palestiinalaisalueita.
Jerusalem on miehitetty kaupunki.
Jerusalemin pitää olla palestiinalaisvaltion pääkaupunki.
Vastustamme Trumpin päätöstä.
Päätös on laiton ja kansainvälisen lain vastainen.
Protestoijia virtaa yhä kaduille esittämään suuttumustaan -
Trumpin Jerusalem-päätöksen vuoksi. Israelin turvallisuusviranomaiset -
kertoivat kuitenkin TV7:lle, että katuprotestit ovat pitkälti tyrehtyneet.
He uskovat tilanteen rauhoittuvan yhä: Israeliin on luvassa sateen siunaus.
EU-maiden ulkoministerit ilmoittivat, etteivät he kannata Trumpin päätöstä -
tunnustaa Jerusalem Israelin pääkaupungiksi.
Ulkoministerit tapasivat Brysselissä Israelin pääministeri Netanjahun.
EU-vierailu oli Israelin pääministerin ensimmäinen 22 vuoteen.
Euroopan ulkoministerit toistivat EU:n puoltavan kahden valtion ratkaisua.
He korostivat, että Jerusalemin asema tulee ratkaista -
Israelin ja palestiinalaisten neuvotteluissa, -
joilla pyritään päättämään vuosikymmeniä jatkunut konflikti.
Euroopan mielestä kahden valtion ratkaisu on ainoa vaihtoehto.
Ratkaisut, jotka estävät kahdenvälisiä neuvotteluja -
pääsemästä mielekkääseen sopuun, eivät ole hyödyksi.
Odotan keskusteluilta suoraa mielipiteiden vaihtoa.
Tapaaminen sovittiin kauan ennen viimeviikkoista julistusta.
Mielestäni tapaaminen on ajankohtainen ja tarpeellinen.
Emme ole yhtä mieltä Jerusalem-tunnustuksen kanssa.
Siitä tulee sopia päätettäessä lopullisesta valtiomuodosta.
Jerusalem jakautuu itä- ja länsiosaan.
Itä-Jerusalem ei ole osa Israelia.
Ranska on tehnyt selväksi, mikä on sen kanta Trumpin päätökseen.
Olemme sen suhteen eri mieltä. Se on myös EU:n kanta.
EU on jo pitkään halunnut, -
että Lähi-idän kriisi ratkaistaan neuvotteluteitse -
ja että tuloksena syntyy kaksi valtiota,
joista kumpikin huolehtii omasta turvallisuudestaan, -
joilla on tunnustetut rajat ja joiden pääkaupunki on Jerusalem.
Pääministeri Netanjahu tapasi maanantaiaamuna -
Euroopan unionin ulkoasiain johtajan Mogherinin.
Netanjahu sanoi, että rauha tulee vain, jos tunnustetaan juutalaisvaltio -
ja sen oikeus olla olemassa Jerusalem pääkaupunkinaan.
Israel on jo sata vuotta tarjonnut rauhaa palestiinalaisnaapureillemme.
Kauan ennen Israelin valtion perustamista ja perustamisen jälkeen.
Kimppuumme hyökättiin -
jo kauan ennen kuin oli ainoatakaan juutalaisasutusta tai aluekiistaa.
Hyökkäykset eivät johtuneet maapalstoista, vaan taustalla oli halu -
tukahduttaa ajatus juutalaisvaltiosta.
Naapurimme torjuivat tykkänään juutalaiskansan kansallisvaltion.
Siitä tämä konflikti johtuu, ja se pitää konfliktia yllä.
Se näkyy siinä, että palestiinalaiset jatkuvasti, valitettavasti kieltävät -
Israelin oikeuden olla olemassa juutalaisvaltiona -
sekä historiamme.
Jerusalem on ollut 3 000 vuotta juutalaiskansan pääkaupunki.
Sen perusti kuningas Daavid. Raamatun historia todistaa sen hyvin.
Myöhemmin juutalaiset huokailivat Euroopan getoissa: -
"Ensi vuonna Jerusalemissa." Yhteytemme ei koskaan katkennut.
Silti tuo yhteys kiistetään YK:ssa ja Unescossa -
sekä naurettavissa päätöksissä, joilla pyritään kiistämään historia -
ja historiallinen tosiasia.
Jerusalem on ollut Israelin pääkaupunki jo 70 vuotta.
Presidentti Trump laittoi tosiasiat pöydälle.
Tosiasiat ovat rauhan perusta.
Netanjahu kehui myös Israelin ja Euroopan turvallisuusyhteistyötä, -
joka hänen mukaansa "on pelastanut lukemattomia ihmishenkiä".
EU:n pyrkimys tiivistää kauppasuhteita Iraniin on kismittänyt Netanjahua.
Hän sanoi, että Euroopan on ehdottomasti varmistettava, -
että Iran luopuu aggressiivisesta asenteestaan kautta Lähi-idän.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen.
Suomennos: Marianne Tenetz